અરુણભાઈ અને આ લેખક પણ એવાં ચલચિત્રોના શોખીન. શિવભાઈ ‘ક્રિમસન પાઈરેટ’નું નામ લે, એટલામાં તો અરુણભાઈ ઉઠાંતરી કરવાના ‘સીન’નું વર્ણન કરવા માગે. ત્યારે રવીન્દ્ર દવેની ‘હોથલ પદમણી’ બોક્સઓફિસ પર સુપરડુપર હિટ હતી. મોડી રાત્રે ત્યાં પહોંચ્યા. અડધેથી ફિલ્મ જોઈ અને આગળનાં પાંચ રીલ ‘હોથલ પદમણી’ પૂરી થયા પછી ફરી ચલાવીને, પ્રેક્ષક વિનાના છબીઘરમાં જોયાનું યાદ છે. ત્યારે શિવભાઈ અને અરુણભાઈ કહેતા, ‘ફિલ્મમાં કંઈક તો હશે જ, એ વિના તે આટલી હિટ થાય નહીં. એ કંઈકને પકડવું પડે.’